OzLabs/hebrew-wiki-articles huggingface dataset:
אנגוסטינריפטרוס

אנגוסטינריפטרוס (שם מדעי: Angustinaripterus; משמעות השם: "כנף קצרת-נחיר") הוא סוג של פטרוזאור ממשפחת הרמפורינקוסיים אשר חי באזור סין באמצע תור היורה. הוא נקרא בידי החוקר הי שינלו ב-1983 כשהמאובנים התגלו בתצורות דשנפו שבסצ'ואן, סין. נמצאו ממנו רק שרידי גולגולת וחלק מהלסת התחתונה.

פטרוזאור זה היה קרוב משפחה של הרמפורינקוס והיה בעל מוטת כנפיים באורך 1.6 מטר בעוד אורך הגולגולת הגיע ל-16.5 ס"מ. הגולגולת הייתה צרה בעלת פתח נחיריים מוארך ולסת בעלת שורות של שיניים מחודדות ששימשו לציד ותפיסת דגים. השיניים הקדמיות היו ארוכות מאוד.

בעבר סברו שעקב מאובניו שנמצאו מזרחה בהרבה מרוב בני משפחתו האירופאים הוא השתייך למשפחה אחרת. כיום רואים בו בן למשפחת הרמפרורינקוסיים הקרוב בעיקר לסוג דוריגנתוס.

==קישורים חיצוניים==

קטגוריה:רמפורינקוסיים
קטגוריה:פטרוזאורים שחיו ביורה תיכון
קטגוריה:פטרוזאורים שחיו ביורה באסיה
קטגוריה:מאובני טקסונים שתוארו ב-1983
דיפולוזאורוס

דיפולוזאורוס (שם מדעי: Dyoplosaurus; מילולית: "לטאה כפולת שריון") הוא סוג של דינוזאור ממשפחת האנקילוזאוריים אשר חי בתור הקרטיקון לפני 76.5 מיליון שנה. דומה בצורתו לטרכיאה ולאאופלוצפלוס. המאובנים שלו התגלו באלברטה, קנדה.

הדיפולוזאורוס הגיע לאורך 4–4.5 מטרים ולגובה ממוצע של 1.7 מטר והיה בעל רגליים קצרות, גוף משוריין עשוי אוסטאודרם וזנב ארוך בעל "אלה" כבדה בקצהו. עם זאת, יחסית לאנקילוזאורים אחרים, הזנב היה דק יותר. הוא היה נמוך יותר אך בעל מבנה לוחיות מחוזק יותר שהגן עליו מטריפה. הגולגולת הייתה קטנה ומשוריינת והיו עליה 4 קרניים בקצוות.

נמצאו רק ממצאים בודדים מדינוזאור זה, אשר התגלו ב-1924 ליד הפארק הפרובינציאלי דינוזאור שבאלברטה. הממצאים כללו שרידים מעטים של חלקי שלד, גולגולת קצרה ולסתות שבורות והשתייכו למין Dyoplosaurus acutosquameus.

==קישורים חיצוניים==

קטגוריה:בעלי חיים שתוארו ב-1924
קטגוריה:טקסונים שתוארו בידי ויליאפ פארקס
קטגוריה:אנקילוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1924
הברית הצרפתית-פולנית (1921)

הברית הצרפתית-פולנית הייתה ברית צבאית בין הרפובליקה הפולנית השנייה לרפובליקה הצרפתית השלישית שהתקיימה בין 1921 ל-1940. ההסכם היה אחד מאבני היסוד של מדיניות החוץ של צרפת בתקופת בין המלחמות, ויחד עם ההסכמה הלבבית היווה הסכם זה בסיס להקמת בעלות הברית במלחמת העולם השנייה.

==רקע==
במהלך יריבות שהתקיימה בין בית הבסבורג לממלכת צרפת במאה ה-16 תרה צרפת אחר בעלות ברית למזרחה של אוסטריה, וייחלה להתאחד עם פולין. ליאן השלישי סובייסקי, מלך פולין, גם הוא, הייתה השאיפה להתאחד עם צרפת כנגד האיום האוסטרי ולבוא עימם יחד בברית, אך איום חמור יותר הציבה האימפריה העות'מאנית המוסלמית העולה והמתגברת לקיומה של הנצרות, אשר הוביל לקרב וינה. במאה ה-18 חולקה פולין על ידי ממלכת רוסיה, פרוסיה ואוסטריה, אך נפוליאון ייסד מחדש מדינה פולנית בדוכסות ורשה. עלייתה של האימפריה הגרמנית במאה ה-19 היוותה עבור שתי המדינות אויב משותף חדש.

בעת המלחמה הפולנית-סובייטית הייתה צרפת התומכת העיקרית של פולין, ושלחה גדודים מיוחדים כדי לסייע להם בלחימה בזירה הפולנית. בפברואר 1920 דנו מנהיגי שתי המדינות – אלכסנדר מילרנד ויוזף פילסודסקי, בנושאי כלכלה, פוליטיקה והסכמים צבאיים.

==חתימת ההסכם==
הברית הצרפתית-פולנית נחתמה ב-19 בפברואר 1921, בין שר החוץ הפולני אוסטאכי ספייהה לבין ראש ממשלת צרפת אריסטיד בריאן, במהלך תקופת נוהלי המשא ומתן שהובילו לחתימת הסכם ריגה. בשורת ההסכמים חתמו שני הצדדים על מדיניות חוץ משותפת, קידום מגעים כלכליים דו-צדדיים, וסיוע הדדי במקרה של תקיפה. יומיים לאחר החתימה חתמו המדינות על הסכם צבאי סודי על התמודדות מפני תקיפה אפשרית מצד רפובליקת ויימאר ומצד ברית המועצות. ההסכם אושר עם חתימתו של הסכם כלכלי אשר נחתם ב-2 באוגוסט 1923.

שנתיים לאחר ההסכם הכלכלי הורחב ההסכם במסגרת הסכמי לוקרנו (אשר הוביל ליציבות בגרמניה ולכניסתה לחבר הלאומים ב-1926), ושתי המדינות חברו לצ'כוסלובקיה כדי לבוא עימה יחד בברית משולשת, ולהניא את הגרמנים מהשתלטות בכוח על שטחים. אולם ברית משולשת זו לא נכנסה לתוקף בכל מאודה והצ'כוסלובקים מעולם לא התאחדו באופן רשמי עם הפולנים מכיוון שלא רצו לנקוט באף צד בסכסוכים הטריטוריאליים בין גרמניה לפולין. לפיכך צרפת סירבה לתמוך בפיתוח התעשייה הפולנית ובצבא צ'כוסלובקיה, או להגדיל את הסכמי הסחר שלהם.

הברית הצרפתית-פולנית הראשונית נמשכה עד להתחמשותה של גרמניה הנאצית. תחת האיום הנאצי ההולך ומתגבר ובשאיפה להגיע להסכם שיתופי צבאי חדש, נחתם הסכם צבאי שיתופי ב-19 במאי 1939 בפריז, על ידי הגנרלים מוריס גמלאן וטדאוש קספז'יצקי. הוא אושר על ידי ממשלת צרפת ב-4 בספטמבר, לאחר פלישת גרמניה הנאצית לפולין.

קטגוריה:מלחמת העולם השנייה: אמנות והסכמים
קטגוריה:הרפובליקה הצרפתית השלישית: אמנות והסכמים
קטגוריה:יחסי פולין–צרפת
קטגוריה:הרפובליקה הפולנית השנייה
טאטא סופר אס

טאטא סופר אס (באנגלית: Tata Super Ace) הוא טנדר, מתוצרת טאטא מוטורס, חברת בת של קבוצת טאטא המיוצר בהודו משנת 2009 ועד היום.

"טאטא מוטורס" הוא תאגיד ייצור רכב הודי בינלאומי הממוקם במומבאי שבהודו.

==תצורות==

* טנדר - 2 דלתות.
* מסחרית.

==טאטא סופר אס==
* קבינה: 2 מושבים (נהג+נוסע).
* 2 דלתות.
* מידות ארגז מטען: אורך: 2,630 מ"מ, רוחב: 1,460 מ"מ, עומק: 300 מ"מ.
* קיבולת מכל דלק - 38 ליטר.
* טווח נסיעה - 440 ק"מ.
* רדיו סיבוב - 5.1 מטר.
* צמיגי טיובלס (ללא פנימית).
* מידות צמיגים: 175R14 LT – 8PR.
* מערכת חשמל - 12 ואט.
* בלוח מחוונים - שעון דיגיטלי.
* 2 חלונות חשמל.
* הזזה מושבים עם משענת ראש מתכווננת וסידור מתקפל.

== תמונות ==
<gallery mode="packed" heights="130">
קובץ:Tata Super Ace display.jpg | "טאטא סופר אס" - מסחרית 
קובץ:Tata Super Ace display angle.jpg | "טאטא סופר אס" - מסחרית 
קובץ:Siso.jpg | "טאטא סופר אס" - טנדר 
קובץ:Tata Super Ace DLS (rear), Denpasar.jpg | "טאטא סופר אס" - טנדר 
קובץ:Tata Super Ace Front Right.JPG | "טאטא סופר אס" - טנדר 
</gallery>
==ראו גם==
* טאטא אס

==קישורים חיצוניים==

* 
* 

== הערות שוליים ==

קטגוריה:טנדרים
קטגוריה:מכוניות מסחריות
קטגוריה:כלי רכב שהושקו ב-2009
קטגוריה:כלי רכב המיוצרים בהודו
מנג'ולה פראדיפ

מנג'ולה פראדיפ (בהינדית: मंजुला प्रदीप; נולדה ב-6 באוקטובר 1969) היא פעילת זכויות אדם הודית, עובדת סוציאלית ועורכת דין. פראדיפ שימשה כמנכ"לית ארגון "Navsarjan Trust", הפועל למען זכויות הקהילה הדלית, הנקראת גם המנודים, בהודו.

== ראשית חייה ==
מנג'ולה פראדיפ נולדה בעיר ואדודארה במדינת גוג'ראט למשפחה דלית אורתודוקסית, זמן קצר לאחר שמשפחתה היגרה מאוטר פרדש ב-1968. אביה התאכזב שנולדה לו בת נוספת והאשים את אמה של פראדיפ בלידתה של הבת. ההורים התעללו פיזית ונפשית בבתם מאז לידתה. פראדיפ סבלה גם מהתעללות מינית על ידי ארבעה גברים שונים בשנות הילדות שלה.

אביה של פראדיפ חשש מאפליה והחליף את שם משפחתו לשם משפחה גנרי שאינו מייצג קסטה מסוימת. עם זאת, שינוי השם לא מנע מפראדיפ לסבול מאפליה בבית הספר. המורים והתלמידים לעגו לה, לעיתים קרובות, בגלל הייתה מקבוצת הדלית. האתגרים איתם התמודדה פראדיפ עוררו אצלה את המודעות לאפליה על בסיס מגדרי ומעמדי ועיצבו את הקריירה העתידית שלה כאקטיביסטית.

== השכלה ==
במהלך הלימודים לתואר ראשון, אחד המרצים עודד את פראדיפ להמשיך בלימודי עבודה סוציאלית ובעקבות זאת, היא נרשמה לתואר שני בעבודה סוציאלית ב-Maharaja Sayajirao University of Baroda ב-1990. באוניברסיטה, היא התחילה להיות פעילה פמיניסטית ואקטיביסטית דלית. התיק הראשון בו טיפלה פראדיפ, היה מקרה של אישה דלית שבנה מת, אחרי התעללות בעת מעצר בתחנת משטרה באחמדאבאד. האירוע זה הבהיר לה שעל מנת לדאוג לאוכלוסייה דלית בבתי המשפט היא צריכה ללמוד משפטים וכך עשתה.

== קריירה ==
פראדיפ סיימה את התואר השני בשנת 1992, בגיל 21 והחלה לעבוד ב- Navsarjan Trust וב-2004 היא נבחרה למנכ"לית בארגון. פראדיפ הקימה ב- Navsarjan Trust תוכנית לסיוע משפטי לאנשי קסטת הדלית שסבלו מאלימות ואפליה. ב-1995, היא הקימה תוכניות הכשרה להעלאת המודעות לניצול של נשים עניות שסלו מחובות ששעבדו אותן לבעלי האדמות עבדו אצלם. מקביל, היא סייע להקים את איגוד העובדות הדלית, Vadodara Khet Majoor Sangathan, שמטרתו לסיים את עוולות בפני נשים אלה.

בשנת 2008, פראדיפ ייצגה צעירה דלית בת 19 שנאנסה באונס קבוצתי, מספר פעמים, על ידי שישה מורים פאטן גוג'אראט, במשך שישה חודשים. שנה לאחר מכן, במשפטם של המורים, היא פעלה לכך שהנאשמים יקבלו מאסר עולם בבית המשפט העליון של גוג'אראט. בעקבות המקרה, פראדיפ ייצגה מעל ל-30 מקרים דומים של קטינים ונשים צעירות. מעבר לפעולתה בהודו, היא הידקה את הקשרים עם ארגונים של נשים דליות ברחבי העולם.

בדצמבר 2016, על בסיס החוק ההודי משנת 2010, בוטלה האפשרות של Navsarjan לגייס תרומות מחוץ להודו בטענה שפעילויות הארגון הן לא רצויות ומטרתן להשפיע על הרמוניה קדומה בין קבוצות דתיות, גזעיות, חברתיות, לשוניות ואזוריות. ביטול האישור לגיוס משאבים בחו"ל הוביל לכך שהארגון פיטר את מרבית העובדים ופראדיפ התבקשה לסיים את עבודתה.

מאז סיום תפקידה כמנכ"לית, פראדיפ מייעצת במסגרת Manuski בפונה לקהילות שסובלות מהדרה חברתית. מעבר לכך, היא מעורבת גם בקמפיין הלאומי לזכויות האדם של דלית ובארגונים נוספים למעט קסטה זו.

== פרסים ==
*2011: פרס "נשים עושות שלום" של מכון שלום וצדק באוניברסיטת סן דייגו, בארצות הברית.
*2015: פרס ההשפעה החברתית Femina Women.
*2017: Jijabai Award על ידי אוניברסיטת דלהי.

==קישורים חיצוניים==

== הערות שוליים ==

קטגוריה:עורכות דין
קטגוריה:עובדות סוציאליות
קטגוריה:פעילות חברתיות
קטגוריה:נשים זוכות פרסים
קטגוריה:פמיניסטיות הודיות
קטגוריה:פעילים חברתיים הודים
קטגוריה:ילידות 1969
קטגוריה:פעילות זכויות נשים
עורק השחלה

כלי הדם ב[[מערכת הרבייה הנקבית]]
עוֹרֵק הַשַּׁחֲלָה (TA: arteria ovarica) הוא עורק בבטן ובאגן האישה היוצא מאבי העורקים ומספק דם לשחלה, לחצוצרה ולחלק מהשופכן.

== מהלך ==
עורק השחלה יוצא מאבי העורקים מתחת לעורק הכליה ומשמעותית מעל לעורק מתלה המעי התחתון. הוא יורד באלכסון מטה והצדה, בצמוד לצפק הדופני ומלפני השופכן. בחלק זה מסתעפים ממנו ענפים קטנים המזינים את השופכן הבטני והאגני. בהיכנסו לאגן הקטן הוא חוצה את מוצא עורק הכסל החיצון ונכנס בכיוון תיכון לתוך רצועת תלי השחלה, עד להתפצלותו לענף השחלה, המספק דם לשחלה, ולענף החצוצרה, המספק דם לחצוצרה. ענפים אלה משיקים עם ענפים בעלי אותו שם שמקורם בעורק הרחם.

== היבטים קליניים ==
בעת ניתוח כריתת השחלה, בשל הקרבה של השופכן לעורק השחלה, ניסיון לקשירת העורק עלול להסתבך עם פגיעה בשופכן.

== ראו גם ==
* עורק האשך

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עורקי הבטן והאגן
לואיזה, רוזנת רויס-שלייץ

לואיזה, רוזנת רויס-שלייץ (בגרמנית: Louise Reuss zu Schleiz; 3 ביולי 1726 – 28 במאי 1773), הייתה נסיכה גרמנייה מבית רויס.

==ביוגרפיה==
לואיזה נולדה ב-3 ביולי 1726 בשטאפלשטיין שהשתייכה לבשיופות במברג, להיינריך הראשון, רוזן רויס-שלייץ וליוליאנה דורותיאה לואיזה, רוזנת לוונשטיין-ורטהיים-פירנבורג, בתם של אוכריוס קזימיר, רוזן לוונשטיין-ורטהיים-פירנבורג ולואיזה, רוזנת לימפורג-גאילדורף.

ב-27 במאי 1743 התחתנה לואיזה עם כריסטיאן וילהלם, נסיך סקסוניה-גותה-אלטנבורג, אולם הוא מת בשנת 1748 ללא ילדים.

ב-6 בינואר 1752 התחתנה לואיזה עם יוהאן אוגוסט, נסיך סקסוניה-גותה-אלטנבורג, ממנו היו לה 4 ילדים. לואיזה גרה עם משפחתה בשטאדטרודה, שם זמן קצר לפני מותו אירח בעלה את פרידריך השני, מלך פרוסיה. ב-8 במאי 1767 מת בעלה יוהאן אוגוסט, וב-28 במאי 1773 מתה לואיזה בביתה.

בתה לואיזה, נסיכת סקסוניה-גותה-אלטנבורג הייתה סבתא רבתא של אלברט, נסיך סקסוניה-קובורג-גותה, בעלה של ויקטוריה, מלכת הממלכה המאוחדת.

==משפחתה==
ב-6 בינואר 1752 התחתנה לואיזה עם יוהאן אוגוסט, נסיך סקסוניה-גותה-אלטנבורג, ממנו היו לה 4 ילדים:
* אוגוסטה פרדריקה לואיזה, נסיכת סקסוניה-גותה אלטנבורג (1752–1805), התחתנה עם פרידריך קרל, נסיך שוורצבורג-רודולשטדט
* בן מת (1753)
* בן מת (1754)
* לואיזה, נסיכת סקסוניה-גותה-אלטנבורג (1756–1808), התחתנה עם פרידריך פרנץ הראשון, הדוכס הגדול של מקלנבורג-שוורין

== אילן יוחסין ==

קטגוריה:ילידות 1726
קטגוריה:רוזנים גרמנים
קטגוריה:נפטרות ב-1773
עורק האשך

סופו של עורק האשך ופיצולו לענפים המזינים את האשך ואת יותרת האשך
עוֹרֵק הָאֶשֶׁךְ (TA: arteria testicularis) הוא עורק בבטן הזכר המתפצל מאבי העורקים ומספק דם לאשך, ליותרת האשך, לשריר מרים האשך ולשופכן.

זהו עורק ארוך היוצא מאבי העורקים מעט מתחת לעורק הכליה. העורק נע באלכסון מטה והצדה מאחורי הצפק, על גבי שריר המותניים הגדול, כאשר העורק הימני נמצא לפני הווריד הנבוב התחתון ומאחורי עורק המעי הגס האמצעי ועורק המעי העקום והמעי הגס, ואילו העורק השמאלי נמצא מאחורי עורק המעי הגס השמאלי ועורקי המעי העקול. העורק חוצה את השופכן, ואף מספק לו ענפים קטנים, וכן את חלקו התחתון של עורק הכסל החיצון. לאחר שהוא מגיע לטבעיתון המפשעה העמוק, הוא עובר בתעלת המפשעה, שם מסתעפים ממנו ענפים קטנים לשריר מרים האשך, והוא יוצא ממנה מטבעיתון המפשעה השטחי לעבר שק האשכים. העורק נכנס לחבל הזרע ומתפצל למספר ענפים המזינים את האשכים ואת יותרת האשך. הענפים ליותרת האשך מלווים את צינור הזרע ומשיקים עם עורק צינור הזרע, ואילו הענפים לאשך חודרים את הגלימה הלבנה. 

== ראו גם ==
* עורק השחלה
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:עורקי הבטן והאגן
קטגוריה:אשך
הבשורה באסלאם

אינג'יל (בערבית: إنجيل) זה השם הערבי שניתן לבשורה של ישו. האינג'יל מתואר בקוראן כאחד מהספרים הקדושים אשר ניתנו מאללה לפני הקוראן, ספרים אשר ביניהם ניתן למצוא את תהלים ואת התורה.
המילה אנג'יל מוזכרת בקוראן ובחדית', ובעוד ספרים אסלאמיים קדומים, ונעשה במושג הזה שימוש על מנת לתאר הן ספר קודש אשר ניתן לישוע והן את עצמם ההתגלות האלוהית שלה הוא לכאורה זכה.

== הבשורה בקוראן ==
הבשורה מוזכרת בכמה מקומות בקוראן. להלן כמה דוגמאות:
* "הוריד אליך את הספר בצדק, מאשר את אשר בידיו. והוריד את התורה ואת הבשורה" (פרק 3 פסוק 3).
* "אחר-כך שלחנו שליחים בעקבותיהם, ושלחנו את ישוע בן מרים אחריהם, נתנו לו את הבשורה, ונטענו בלב ההולכים אחריו חמלה ורחמים". (פרק 57 פסוק 27)
* "וילמד אותו את הספר ואת החכמה, ואת התורה והבשורה" (פרק 3 פסוק 48)
* "הוי, אנשי הספר! למה תתנצחו על אברהם? ורק אחריו הורדו התורה והבשורה. האם לא תבינו נכוחה?" (פרק 3 פסוק 65)
* "מוחמד הוא השליח של אללה. ואלה אשר עמו נוקשים עם הכופרים, אך רחמנים ביניהם לבין עצמם. תראה אותם כורעים וסוגדים מבקשים את חסדו של אללה ואת רצונו הטוב. הסימנים על הפנים שלהם, מסימני הסגידה. אלה תוארו בתורה ובבשורה לזרע אשר הוציא גבעולו ומתחזק עד שהוא מתקשה ונישא על קנהו והפליא את הזורעים. כדי להכעיס בהם את הכופרים. אללה הבטיח לאלה אשר האמינו ועשו את הטוב סליחה ושכר רב". (פרק 49 פסוק 29)
* "אכן, אללה קנה מהמאמינים את חייהם והונם תמורת הכניסה לגן העדן. אם יילחמו למען אללה, בין אם הם הורגים או נהרגים. זוהי הבטחה אמיתית ממנו בתורה, ובבשורה ובקוראן, ומי יותר נאמן מאללה בקיום הבטחתו? לכן התבשרו בעסקה אשר כרתם עם אללה. זוהי הזכייה הגדולה" (פרק 9 פסוק 111)

== הבשורה והברית החדשה ==
בעוד שחלק מהמוסלמים מקשרים את האינג'יל ישירות לברית החדשה, חלק מהם טוענים שמדובר אך ורק בארבע הבשורות שבברית החדשה. לצד זה, ישנם חכמי דת מוסלמים אשר גורסים כי האינג'יל הוא בכלל לא ספר כתוב, אלא הוראות שעברו בעל פה מישוע לתלמידיו. כמו כן, ישנם מומחים אשר טוענים שהאינג'יל הוא למעשה הבשורה על פי תומאס.

==קישורים חיצוניים==

== הערות שוליים ==

קטגוריה:כתבים אסלאמיים
קטגוריה:בשורות
טאטא פרימה

טאטא פרימה (באנגלית: Tata Prima) הם קשת רחבה של דגמי משאיות קלות, בינוניות וכבדות, מתוצרת Tata Daewoo (שם רשמי: "Tata Daewoo Commercial Vehicle Company"), חברת בת של טאטא מוטורס אשר מיוצרת משנת 2008 ועד היום,

דגמי ""טאטא פרימה"" מיוצרים ב-קוריאה הדרומית.

דגמי "טאטא פרימה" נטלו חלק במרוצי משאיות
=="טאטא פרימה" תצורות גוף==
,
* תצורה: קבינה יום (Day cab)
* תצורה: קבינה לילה (Sleeper cab)
* תצורה: קבינה גבוהה (Globetrotter High cab)
===קבינה===
* מושב נהג מתכוון כולל מושב שכיבה
* בתא הנהג מחשב נתונים למעקב ביצועים
* הגה מתכוון
* GPS
* מיזוג אוויר
===סוגי הנעות דגמי "טאטא פרימה"===

* 4x2
* 6x2
* 6x4
* 6x8
* 8x4
* 10x4

===סוגי משאיות טאטא פרימה"===
* "MCV 1613 LPT"
* "HCV - TATA SIGNA 3718.T"
* "TIPPER - TATA PRIMA Lx 3130.K"
* "TRACTOR - TATA PRIMA 4930"

== תמונות ==
<gallery mode="packed" heights="130">
קובץ:TATA Primo Truck.jpg | "טאטא פרימה"
קובץ:Tata Prima Truck2.jpg | "טאטא פרימה"
קובץ:Tata Prima Truck.jpg | "טאטא פרימה"
קובץ:Tata Daewoo Tractor Gwangyang.JPG | "טאטא פרימה"
</gallery>
<gallery mode="packed" heights="110">
קובץ:Tata T1 racing truck performing stunts.jpg | "טאטא פרימה" - משאית מרוץ
קובץ:Prima T1 truck.jpg | "טאטא פרימה" - משאית מרוץ
</gallery>
==קישורים חיצוניים==

* 
* 

== הערות שוליים ==

קטגוריה:משאיות
קטגוריה:כלי רכב שהושקו ב-2008
קטגוריה:כלי רכב המיוצרים בקוריאה הדרומית
הסכסוך ההודי-פקיסטני (2019)

הסכסוך ההודי-פקיסטני החל ב-14 בפברואר 2019, כאשר התרחש פיגוע בצד ההודי של ג'אמו וקשמיר, שגבה את חייהם של 40 אנשי כוח משטרתי הודי. על הפיגוע נטלו אחריות קבוצת מיליטנטים אסלאמיים שבסיסם בפקיסטן, והודו האשימה בכך את הממשל בפקיסטן. אירוע זה גרר תקיפות הדדיות מהאוויר והקרקע של שני הצדדים, שעודן נמשכות ומחריפות, וכך הוצת מחדש הסכסוך הרדום יחסית בחבל.

== רקע ==
קשמיר הוא חבל ארץ בגבול הודו-פקיסטן, אשר שתי המדינות טוענות לריבונות עליו. האזור נותר קרוע ביניהן לאחר המלחמות הודו-פקיסטן ב-1947, 1965 ו-1999, כאשר רובו נותר בשטח הודו לאחר הפסקת האש במלחמה הראשונה. חילופי אש באזור זה מתרחשים מדי כמה שנים, כאשר עם הזמן פקיסטן החלה להוציא לפועל התקפות באמצעות ארגוני ג'יהאד שונים, והמתיחות הביאה את שתי המעצמות האסייתיות לרכוש לעצמן יכולת גרעינית. בשנת 2016 חלה החרפה קלה בסכסוך בשל חיסול מנהיג של אחת הקבוצות המוג'הידין, בורהאן וואני. בשנים שלאחר מכן המשיכו חילופי אש מפעם לפעם, כאשר ארגוני המורדים מבצעים פיגועי התאבדות בחבל והודו מגיבה בתקיפות, אך המצב היה רחוק ממלחמה כוללת.

== התקפות הדדיות ==
ב-14 בפברואר 2019 יצאה שיירה של 78 כלי רכב המובילים 2,500 אנשי כח משטרה הודי מג'אמו לסרינגאר. בשעה 15:15 השיירה הותקפה על ידי רכב תופת שפוצץ לצידה, כתוצאה מכך נהרגו 40 מאנשי הכח ורבים אחרים נפצעו. הארגון ג'יש-י מוחמד שבסיסו בפקיסטן נטל אחריות, ואף פרסם סרטון בו מציג את המפגע בן ה-22 בטרם יצא לפיגוע. פקיסטן הכחישה כל קשר למעשים, על אף הקשר הידוע בין המדינה לארגון. מתקפה זו היא הפיגוע הקטלני ביותר שהיה בחבל מאז 1989.

כתגובה, ב-26 בפברואר 2019, תקף חיל האוויר ההודי באמצעות 12 מטוסים מיראז' 2000, בסיסים של ארגון הטרור באזאד קשמיר. הודו דיווחה כי בהפצצה זו נהרגו כ-350 חמושים. פקיסטן הכחישה מספר זה של הרוגים ואמרה שמדובר היה בהפצצות בשטחים פתוחים ולא מאוכלסים. זו הפעם הראשונה מאז 1971 שמטוסי קרב של מדינה אחת חצו את הגבול לשכנה בחבל קשמיר. כלי תקשורת מערביים הטילו ספק בטענות של שתי המדינות.

באותו יום החלו חילופי אש כבדים לאורך גבול קשמיר, בין היתר מרגמות וירי טנקים ומקלעים. לטענת פקיסטן, נהרגו לפחות 4 אזרחים בחילופי האש, ו-10 חיילים הודים נפצעו.

ב-27 בפברואר, הגיב חיל האוויר הפקיסטני לתקיפה הקודמת של הודו בשטחה, והפציצה מטרות בשטח הודו, 6 מטרות לטענתם. גם במקרה זה, טענו ההודים ההפצצות לא גרמו לשום נזק. בנוסף, מטוסי קרב הודים הוקפצו והניסו את המטוסים הפקיסטנים חזרה לשטחם. פקיסטן הודיעה שההפצצה נועדה להעביר מסר להודים, ושלא הייתה כוונה להרוג אף אחד.

באותו יום מטוסים הודים פלשו גם הם לפקיסטן, ופקיסטן דיווחה שהצליחה להפיל שני מטוסים, כאשר אחד נפל בשטח פקיסטן ואחד בהודו. מאוחר יותר הודיעו כי טייס הודי נפל בשבי, ואף פרסמו תמונות וקטעי וידאו כהוכחה, ואלו ככל הנראה גם נועדו להעביר את המסר כי אין כוונה לפגוע בטייס ושמצבו טוב. טייס זה הוא מפקד טייסת בחיל האוויר ההודי.

באותו יום פקיסטן סגרה את המרחב האווירי לחלוטין והודו השעתה פעילות ב-9 שדות תעופה במדינה.

== קישורים חיצוניים ==
<div class="mw-content-ltr">
* 
</div>

קטגוריה:יחסי הודו–פקיסטן
קטגוריה:הודו: היסטוריה צבאית
קטגוריה:פקיסטן: היסטוריה צבאית
קטגוריה:ג'אמו וקשמיר
קטגוריה:2019: סכסוכים
קטגוריה:ממשלות נרנדרה מודי
קונסטנטינוס השני

מטבע של קונסטנטינוס השני
קונסטנטינוס השני, שם מלא: פלביוס קלאודיוס קונסטנטינוס אוגוסטוס (בלטינית: Flavius Claudius Constantinus Augustus; פברואר 316 - אפריל 340) היה שליט רומאי ששלט על האימפריה הרומית ביחד עם אחיו קונסטנטיוס השני וקונסטנס. הוא היה בנו הבכור של קונסטנטינוס ובמהלך המאבק על מקומו המועדף נהרג בידי אחיו קונסטנס.

==קורות חייו==
הוא היה בנו הבכור של הקיסר הרומאי קונסטנטינוס "הגדול" מנישואיו לאשתו פאוסטה נולד בעיר ארל שבפרובינציית גאליה בפברואר 316 במרץ 317 הוא הוכרז כקיסר ובשנת 323 הוא השתתף במסע המלחמה עם אביו קונסטנטינוס כנגד שבטים גרמאניים ובגיל 10 התמנה למפקד של צבא הפרובינציה ובשנת 332 היא קיבל מאביו פיקוד על לגיונות במערכה מול שבטים גותיים.

===מינוי לאוגוסטוס===
עם מותו של קונסטנטינוס האב התפתח מאבק כוחות רצחני בחצר המלוכה. קונסטנטיוס השני היה ככל הנראה היוזם והמנהל של מסע טיהורים ללא רחמים בקרב בני משפחתו ויורשיו הפוטנציאליים. אף על פי שהמקורות של התקופה לא מצביעים על קונסטנטיוס כיוזם מרחץ הדמים, הוא ואחיו היו המנצחים והמרוויחים הגדולים מתוצאותיו. קונסטנטיוס היה מעורב בעקיפין או ישירות בטיהור במטרה להסיר איומים פוטנציאליים על שלטונו. בטבח נרצחו שניים מדודיו ו 6 מבני דודיו ובהם חניבליאנוס (Hannibalianus) גיסו של קונסטנטיוס מנישואים לאחותו קונסטנטינה ובסופו נותרו בחיים אחיו הבכור של קונסטנטיוס - קונסטנטינוס השני ואחיהם הצעיר קונסטנס ו3 מבני דודיו קונסטנטיוס גאלוס (Constantius Gallus), יוליאנוס הכופר ונפוטיאנוס (Nepotianus). ככל הנראה גילם הצעיר של הניצולים ומעמדם השולי בהיררכית הכוח הרומאית מנעו את הצורך להוציאם להורג.

משהתגבשה אחיזתם בשלטון קונסטנטיוס האחים נפגשו בעיר סירמיום זמן קצר לאחר מכן וסיכמו על חלוקת שטחי האימפריה ביניהם. קונסטנטיוס קיבל את הפרובינציות המזרחיות ובהן תרקיה, סוריה ומצרים וקבע את מושבו בקונסטנטינופול. קונסטנטינוס השני קיבל את השליטה על בריטניה וגאליה היספניה והיה עוצר לקונסטנס שרשמית שלט על איטליה אפריקה איליריקום פאנוניה ומקדוניה.

===אחרית ימיו===
למרות החלוקה הברורה של השלטון ולמרות הכוח היחסי שניתן לקונסטנטינוס השני הוא לא הסתפק בנכסים שבידיו, הוא ראה עצמו כשליט הבכיר בשלישייה ופעל לדחוק את רגליו של קונסטנס. בשנת 340 יצא צבא בפיקודו של קונסטנטינוס השני ופלש מגאליה אל צפון איטליה במטרה לתפוס את השלטון על איטליה ואפריקה. הצבאות של האחים נפגשו בסמוך לעיר אקוויליה, צבאו של קונסטנטינוס השני נכנס למארב ורובו הושמד, קונסטנטינוס עצמו נהרג וגופתו הושלכה לנהר. קונסטנס ניצל את ההזדמנות ובמהלך מהיר וללא התנגדות נטל את השלטון על כל האימפריה המערבית. כאשר הסופר הרומאי ליבאניוס רצה לכתוב שיר הלל לקיסרים לבית קונסטנטינוס הוא התקשה למצוא זכר לקונסטנטינוס השני ברשומות הרשמיות, כאילו מעולם לא היה קיים וזכרו נמחה כמעט לחלוטין.

==לקריאה נוספת==
* 
* אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955.
* The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge

==קישורים חיצוניים==

* 

==הערות שוליים==

קטגוריה:קיסרי רומא
פטריציו סאלה

פטריציו סאלה (באיטלקית: Patrizio Sala; נולד ב-16 ביוני 1955) הוא מאמן וכדורגלן עבר איטלקי ששיחק בעמדת הקשר.

==קריירה==

במהלך קריירת המועדונים שלו הוא שיחק עבור מועדוני כדורגל מהסרייה א' כמו טורינו (1975-81), סמפדוריה (1981-82), פיורנטינה (1982-84), פיזה (1983-84), צ'זנה (1984-88) ופארמה (1987-89), בנוסף לכך שהחל וסיים את הקריירה שלו בקבוצות מליגות נמוכות כמו מונזה (1973-75) וסולביאטסה (1989-90). עם טורינו, הוא זכה באליפות בעונת 1975/76.

סאלה שיחק עבור המדים הלאומיים של נבחרת איטליה שמונה פעמים בין השנים 1976 ל-1980. הוא היה חלק מהסגל שלה למונדיאל 1978, שבו היא סיימה במקום הרביעי תחת המאמן אנצו ביארזוט.

==תארים==
;מונזה
* הגביע האיטלקי של הסרייה C (2): 1973/74, 1975/76

;טורינו
* סרייה א' (1): 1975/76

==קישורים חיצוניים==

==הערות שוליים==

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:מאמני כדורגל איטלקים
קטגוריה:כדורגלני טורינו
קטגוריה:כדורגלני סמפדוריה
קטגוריה:כדורגלני פיורנטינה
קטגוריה:כדורגלני פיזה
קטגוריה:כדורגלני צ'זנה
קטגוריה:כדורגלני וארזה
קטגוריה:איטלקים שנולדו ב-1955
קלאודיו סאלה

קלאודיו סאלה (באיטלקית: Claudio Sala; נולד ב-8 בספטמבר 1947) הוא מאמן וכדורגלן עבר איטלקי ששיחק בעמדת הקשר. כיום, סאלה משמש כפרשן כדורגל.

==קריירה==

סאלה ערך את הופעת הבכורה שלו במועדון הכדורגל מונזה, שבו שיחק גם בקבוצת הנוער. לאחר מכן, עבר למועדוני כדורגל כמו נאפולי, טורינו וגנואה. יש לו בסך הכל מאזן של 323 משחקים ו-27 שערים בסרייה א'. עם טורינו, הוא זכה באליפות בעונת 1975/76 ובגביע האיטלקי בעונת 1970-71.

סאלה שיחק עבור המדים הלאומיים של נבחרת איטליה 18 פעמים, והיה חלק מהסגל שלה למונדיאל 1978, שבו היא סיימה במקום הרביעי.

==סגנון המשחק==

סאלה תופקד בדרך כלל בעמדת הקיצוני, אך לעיתים שיחק בעמדת הקשר ההתקפי או אפילו כחלוץ מרכזי. סאלה נודע כאחד הקיצונים הטובים ביותר של איטליה, הוא היה מהיר ובעל יכולת יצירתית גבוהה. הוא נודע גם כמבשל שערים מחונן עם יכולת טכנית טובה, בנוסף ליכולות המסירה וההגבהה המדויקות שלו, שאיפשרו לו להיות עושה משחק יעיל. סאלה היה שחקן עם יכולת בעיטה טובה בשתי הרגליים, כשהיה יכול לתקוף משני האגפים.

==תארים==
;טורינו
* סרייה א' (1): 1975/76
* הגביע האיטלקי (1): 1970/71

;מונזה
* סרייה C (1): 1966/67

==קישורים חיצוניים==

==הערות שוליים==

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:מאמני כדורגל איטלקים
קטגוריה:כדורגלני נאפולי
קטגוריה:כדורגלני טורינו
קטגוריה:כדורגלני גנואה
קטגוריה:איטלקים שנולדו ב-1947
סאלי (עמק)

סאלי (בהינדי: सल्ली, "סאלי") הוא עמק במחוז קאנגרה, שבמדינת הימאצ'ל פרדש, בצפון הודו. עמק סאלי ממוקם במרחק של שעתיים נסיעה מהעיר דרמסאלה שבה נמצא משכנם של הדלאי לאמה וממשלת טיבט הגולה. בתוך מק'לאוד גאנג', כפר הכלול בשטח המוניציפלי של דרמסאלה.
משפחה מקומית בכפר סאלי
סאלי שוכן בחלקו הצפוני של עמק קאנגרה והיא מוקפת ביערות.

==קישורים חיצוניים==
* [https://web.archive.org/web/20160325232031/http://www.hodu.co.il/%D7%93%D7%A8%D7%9E%D7%A1%D7%9C%D7%94 דאראמסלה באתר הודו.]
קטגוריה:הימאצ'ל פרדש: גאוגרפיה
ראיף בדאווי

ראיף בן מוחמד בדאווי (בערבית: رائف بن محمد بدوي; נולד ב-13 בינואר 1984 בח'ובאר, ערב הסעודית) הוא סופר, פעיל זכויות אדם ומייסד הבלוג "שחררו את הסעודים הליברלים". ידוע בכינוי "הבלוגר הסעודי".

==ביוגרפיה==
בדאווי נולד לאם ממוצא נוצרי לבנוני ואב סעודי מוסלמי. אמו נפטרה כשהיה ילד. הוא למד בבית ספר עד גיל 13, ולאחר שאביו התלונן שהוא אינו מציית לו, עבירה פלילית לפי החוק הסעודי, הוא נשלח למאסר ו"חינוך מחדש" למשך שישה חודשים.

ב-2006 יסד את אתר האינטרנט "שחררו את הסעודים הליברלים" שהיה פורום לדיונים בנושאים פוליטיים, זכויות אדם, חברה ותרבות. תוך שנה היו בו חברים כ-2,000 איש.

בדאווי נעצר בשנת 2012 באשמת העלבת האסלאם באמצעות האינטרנט וכפירה באסלאם ונידון לשבע שנות מאסר ו-600 מלקות. ב-7 במאי 2014 תוקן העונש ל-1,000 מלקות ו-10 שנות מאסר, בנוסף לקנס של מיליון ריאל סעודי.

ב-11 במרץ 2022 דיווחה משפחתו כי לאחר 10 שנים שוחרר בדאווי מהכלא. הוא קיבל צו איסור יציאה מהמדינה למשך 10 שנים.

== חיים אישיים ==
אינסאף חיידר - אשתו של בדאווי (2015)
בדאווי הוא אב לשלושה ילדים (טראד, נג'ווה, מרים), התחתן עם אינסאף חיידר בשנת 2002 בערב הסעודית. אשתו וילדיו קיבלו מקלט מדיני בקוויבק, קנדה, בשנת 2013.

אחותו היא סמר בדאווי, פעילת זכויות אדם סעודית הפועלת בעיקר למען זכויותיהן של נשים בארצה.

==פרסים==
* פרס סחרוב לחופש המחשבה 2015
* דוקטור לשם כבוד מאוניברסיטת שרברוק, קנדה
* פרס בן פינטר לחופש הביטוי 2015, במשותף עם המשורר הבריטי ג'יימס וינטון
* מדליית הזהב של העיר שטרסבורג 2015.
* פרס ז'נבה לדמוקרטיה וזכויות אדם 2015
* פרס חופש הביטוי, דויטשה וולה, 2015
* פרס אקנהד של האגודה הסקוטית החילונית לשנת 2015

== ראו גם ==

* אסיר מצפון

==קישורים חיצוניים==

* 

* 

== הערות שוליים==

קטגוריה:סופרים סעודים
קטגוריה:פעילים פוליטיים אסלאמיים
קטגוריה:זוכי פרס סחרוב
קטגוריה:אישים ממוצא לבנוני
קטגוריה:סעודים שנולדו ב-1984
רחל יהודה

רחל יהודה (Rachel Yehuda, נולדה ב-1 באוגוסט 1959) היא פסיכולוגית יהודיה אמריקאית, חוקרת בתחום הפסיכיאטריה ומדעי המוח, מנהלת המחלקה לחקר מצבי הפרעת דחק פוסט-טראומטית בבית הספר לרפואה של "מאונט סיני" בניו יורק.

==קורות חיים==
יהודה נולדה בישראל למשפחה דתית אורתודוקסית שהיגרה לארצות הברית בעת שהייתה תינוקת. בסוף שנות ה-70 חזרה לישראל ללימודים לתקופה של שנה. ליהודה משפחה בישראל, אליה היא נוהגת להגיע לביקורים בקביעות. יהודה סיימה לימודי מוסמכת בפסיכוביולוגיה ודוקטורט בפסיכולוגיה ונוירוכימיה באוניברסיטת מסצ'וסטס, והשתלמה במסגרת פוסט-דוקטורט במחלקה לפסיכיאטריה בבית הספר לרפואה של אוניברסיטת ייל.

=== קריירה מקצועית ===
יהודה היא חוקרת מובילה בתחום תופעות הפוסט-טראומה. היא עוסקת בחקירת גורמי הסיכון והחוסן הנפשי המעורבים, בזיהוי התכונות הפסיכולוגיות והביולוגיות היכולות לנבא את סיכויי הצלחת הטיפול בפוסט-טראומה, המאפיינים הגנטיים והאפי-גנטיים של פוסט-טראומה והעברה בין-דורית של טראומה. מחקריה בתחום הביאו למהפכה בהבנת התופעה ובאופני הטיפול בה, וכהכרה בכך היא הוזמנה ב-2004 לשמש כמרצה וחוקרת אורחת במכון לפסיכיאטריה ע"ש מקס פלנק במינכן, גרמניה.

===מחקר גן טראומת השואה===
תחילת דרכה של יהודה בתחום מחקר הטראומה עסקה ביוצאי מלחמת וייטנאם, בתקופה בה הם לא הוכרו כסובלים מהלם קרב. בעקבות כך היא החלה להתעניין גם בקבוצות אחרות. בקליבלנד, שם גרה בילדותה, היה ריכוז גדול יחסית של ניצולי השואה, וכך הגיעה לחקירת השאלה האם ניתן למצוא מכנה משותף בין נפגעי הטראומות השונות. יהודה החלה לחקור עוד בשנות ה-90 את הגנטיקה של ניצולי שואה, ובמחקרה שהתפרסם בספטמבר 2016 - "מחקר גן טראומת השואה" - היא מראה כי שינויים גנטיים שנבעו מהטראומה שעברו ניצולי השואה יכולים לעבור לצאצאיהם באמצעות "הורשה אפיגנטית" - הורשה שלא באמצעות הגנים המוכלים ב-DNA. מחקר זה מדרבן את העוסקים בתחום לחקור עוד את אוכלוסיית הדור השני והשלישי לשואה וצאצאיהם וכן אוכלוסיות נוספות שנחשפו לטראומה ומידת השפעתה על הדור הבא, כגון מחקר העוסק בנשים שהיו בהיריון בעת שחולצו ממגדלי התאומים וילדו לאחר מכן, ומהווה תחילת הדרך להבנה כיצד התנאים הסביבתיים של ההורים משפיעים על שינויים גנטיים בילדיהם שלא באמצעות הגנים המוכלים ב-DNA.

== קישורים חיצוניים ==
* [https://icahn.mssm.edu/profiles/rachel-yehuda פרופ' יהודה באתר בית הספר לרפואה "מאונט סיני"] 
* [https://icahn.mssm.edu/profiles/rachel-yehuda סרטון - פרופ' יהודה מדברת על עבודתה] 
* [https://www.youtube.com/watch?v=cTdY0vcvXHs הרצאה מוקלטת - פרופ' יהודה על פוסט-טראומה] 
* 
* [https://www.theguardian.com/science/2015/aug/21/study-of-holocaust-survivors-finds-trauma-passed-on-to-childrens-genes Study of Holocaust survivors finds trauma passed on to children's genes] - הגרדיאן, 21.8.201

==הערות שוליים==

קטגוריה:מדעניות מוח אמריקאיות
קטגוריה:מדעני מוח יהודים אמריקאים
קטגוריה:גנטיקאיות אמריקאיות
קטגוריה:גנטיקאים יהודים אמריקאים
קטגוריה:ביוכימאיות יהודיות אמריקאיות
קטגוריה:אמריקאיות ממוצא ישראלי
קטגוריה:אמריקאים ישראלים
קטגוריה:מהגרות מישראל לארצות הברית
קטגוריה:בוגרות אוניברסיטת מסצ'וסטס אמהרסט
קטגוריה:בוגרי אוניברסיטת מסצ'וסטס אמהרסט
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
קטגוריה:ישראליות שנולדו ב-1959
קטגוריה:ישראלים שנולדו ב-1959
מירמידונים

המירמדונים היו עם של לוחמים שלפי המיתולוגיה היוונית, זאוס יצר אותם מנמלים ומכאן שמם (μύρμηξ מירמקס = נמלה, ביוונית עתיקה). המירמדונים היו הלוחמים החזקים ביותר של יוון ובתקופת האיליאדה הם לחמו תחת פיקודו של הגיבור היווני אכילס, נכדו של איאקוס.

סיפור מוצאם של המירמדונים מופיע בספר השביעי של מטאמורפוזות מאת אובידיוס. לפי הסיפור שם, הרה - אשתו הקנאית של זאוס ראש האלים - כעסה על כך שקרא לאי אגינה על שם המאהבת שלו, הנאיאדה אייגינה והמיטה על האי מגפה שהכחידה את תושבי האי. המלך איאקוס, בנם של זאוס ואייגינה, התפלל לזאוס שיאכלס מחדש את האי, וזה הגיב בחזיז ברק כאות שתפילתו נענתה. איאקוס רואה מושבת נמלים המכסה עץ והוא מבקש לרשותו מספר אנשים ככמות הנמלים במושבה. בלילה איאקוס חולם שבו אותן נמלים נופלות לקרקע ונהפכות לבני אדם. כשהוא מתעורר למחרת בבוקר הוא מוצא שהאי שלו אוכלס מחדש ושתפילתו נענתה. הוא קורא לאנשים אלו "מירמידונים", על שם הנמלים. 

לפי גרסה אחרת מאוסף מיתוסים מהמאה השנייה לפני הספירה, שנאגדו ב"ספרייה הפסאודו-אפולודורנית", המירמדונים הם צאצאיו של מירמידון, המלך של פתיה התסליאנית שהיה בנם של זאוס ואורימדוזה, נסיכת פתיה. זאוס פיתה אותה על ידי כך שהפך לנמלה ולכן היא קראה לבנם על שם הנמלה.

בזמן המלחמה על טרויה אכילס פקד על המירמידונים שלא להילחם, ואכן כוחם נגרע מצבא יוון. היוונים ספגו אבדות כבדות מהטרויאנים, ובעקבות הפצרותיו של חברו הטוב פאטרוקלוס, הרשה לו אכילס ללבוש את שריונו ולהוביל את המירמדונים לקרב. הם מצליחים להדוף את הצבא הטרויאני אך פאטרוקלוס נהרג בקרב על ידי הקטור נסיך טרויה. בעקבות מותו של פאטרוקלוס, אכילס מצטרף למלחמה ועוזר להכריע את הטרויאנים.

==קישורים חיצוניים==
* 

קטגוריה:מיתולוגיה יוונית
פלאווורלד

פלאווורלד (באנגלית: Paleoworld) היא תוכנית טבע ומחקר ששודרה בערוץ דיסקברי (ברשת TLC) בשנים 1994 עד 1997, במשך ארבע עונות. אורך כל פרק הוא 24 דקות ובו מתוארים החיים הפרהיסטוריים לאורך השנים. סדרה זו הייתה הסדרה הפלאונטולוגית הראשונה ששודרה במשך מספר עונות. אחריה נוצרו סדרות נוספות בעלות תוכן דומה של ערוץ דיסקברי, כגון "כשהדינוזאורים שוטטו באמריקה", "כוכב הדינוזאורים" ו"העמק של הטירנוזאורוס רקס".

פרקי הסדרה כוללים מחקר של פלאונטולוגים העוסקים בחקר העצמות המאובנות ושחזור היצורים הקדומים מכל תקופה. בפרק נראים גם כמה תצוגות ואיורים ולעיתים גם בובות אנימטרוניקה אך כמעט ולא סצנות מונפשות של הדינוזאורים. הקריין של הסדרה הראשונה היה השחקן בן גזארה, של העונה השנייה והשלישית ניק שאצקי ושל העונה הרביעית טד מיינרד.

בתחילת שנות ה-2000 יצאו מספר פרקים מהסדרה על גבי DVD.

===עונות הסדרה===
לסדרה היו ארבע עונות, בעוד העונה הרביעית בוטלה לקראת הסוף מבלי שתעלה עונה חמישית, אך ב-1998 נוצרה סדרה-בת בשם "When Dinosaurs Ruled", בה חמישה פרקים באורך 52 דקות. קריין סדרה זו הוא השחקן האמריקאי ג'ף גולדבלום.

עונות הסדרה:
* עונה 1: הייתה בעלת 13 פרקים ששודרו בשנת 1994. בניגוד לשאר העונות הייתה בעלת עיבוד מוזיקלי.
* עונה 2: הייתה בעלת 13 פרקים ששודרו בשנת 1995.
* עונה 3: הייתה בעלת 13 פרקים ששודרו בשנת 1996.
* עונה 4: הייתה בעלת 11 פרקים ששודרו בשנת 1997. הסדרה בוטלה באמצע.

==קישורים חיצוניים==

קטגוריה:ערוץ דיסקברי
קטגוריה:סרטי תעודה על בעלי חיים פרהיסטוריים
לאו עכברא גנב אלא חורא גנב

"לא העכבר גנב..." - דגם של עכבר הניזון מתפוחים שהושארו בצד
לאו עכברא גנב אלא חורא גנב (בתרגום מארמית: לא העכבר גנב אלא החור גנב) הוא ביטוי תלמודי המופיע כמה פעמים בתלמוד הבבלי, שמשמעותו שאין לתלות את הכֶּשֶל בפרט שכשל, אלא במערכת שלא מנעה את אפשרות הפעולה שהובילה לכשל. המשל לכך הוא שאין להאשים את העכבר שגונב חיטים מבעל הבית, אלא את החור שדרכו הוא נכנס למקום הגנבה.

==מקור הביטוי==
הביטוי מופיע שלש פעמים בתלמוד בבלי הציטוטים מעט שונים, במסכתאות גיטין, קידושין וערכין. עיקר העניין הוא שמקשה אביי על ההלכה הקונסת את הלוקח, שהרי לפי ההגיון היה ראוי לקנוס את המוכר, ועל כך משיב לו רב יוסף שלא העכבר גנב, אלא החור. על כך ממשיך ומקשה אביי שלולי העכבר מה כבר החור עושה, ומתורץ שהקנס הוא במקום איסור.

פרשן המקרא והתלמוד, רש"י, פירש את הביטוי בכל מקום באופן מעט שונה. במסכת גיטין: חורא - חור הכותל שהעכבר נכנס לתוכו וניצול מפני רודפיו. במסכת קידושין: אלא חורא גנב - אלמלא חור שהעכבר מצניע גנבתו שם לא היה גונב. ובמסכת ערכין ביאר גם את תחילת הביטוי: לאו עכברא גנב - עכבר הגונב ומניח בחוץ אם לא היה לו חור להניח בו לא היה גונב הלכך חורא גנבא וקא גניב ליה ה"נ אם לא היה מוצא לוקח לא היה מוכרו.

==משמעות הביטוי==
משמעות הביטוי שאין להטיל את האשמה על הגנב אלא על התנאים שהביאו לגנבה.
==במשפט==
במשפט: עורכי דין או שופטים יכולים להשתמש בביטוי זה כדי להדגיש את חשיבות ההקשר שבו נעשתה עבירה מסוימת, ולהפנות את תשומת הלב לכך שייתכן שהנסיבות הובילו למעשה ולא הכוונה הפלילית של הנאשם<ref></ref>.
==ראו גם==
* פרצה קוראת לגנב

==הערות שוליים==

קטגוריה:ניבים וביטויים חז"ליים
קטגוריה:עכברים בתרבות
קטגוריה:מילים וביטויים בארמית
שמעון ראם

שמעון ראם ( נולד ב-24 במאי 1940) הוא פעיל חברתי, סופר ויקיר העיר חיפה.

== ביוגרפיה ==
ראם נולד בפתח תקווה ולמד בבית הספר שארית ישראל בפתח תקווה ובישיבת הדרום ברחובות וכן בסמינר למורים שהיה צמוד לישיבה.

בסוף שנות החמישים, לאחר בקשה אישית של דוד בן-גוריון, ראש ממשלת ישראל דאז, התנדב לשרת בדימונה כמורה ומנהל בבית הספר "עלומים", שהיה בית הספר התיכון הדתי היחיד בדימונה באותה תקופה. באמצע שנות השישים נשלח כשליח עלייה על ידי הסוכנות היהודית לעיר נאפולי שבאיטליה על מנת לנהל את עליית יהודי רומניה לישראל, תפקיד אותו ניהל ביד רמה.

עם שובו לארץ, שירת בשורה של תפקידים במשרד הדתות ובכלל זה עוזר מנכ"ל, מנהל מחלקת הקבורה, ומנהל מחוז חיפה והצפון. באמצע שנות השבעים הקים בהתנדבות בעיירה מעלות, את קריית החינוך הדתית. בתחילת שנות השמונים במסגרת מבצע שלמה ניהל במסגרת משרד החינוך את קליטת עולי אתיופיה בכל מחוז הצפון. לאורך השנים שימש כיו"ר ועד הורים של שלושה בתי ספר והיה חבר בוועד השכונתי של שכונת נווה שאנן בחיפה.

עם צאתו לגמלאות הקים בחיפה בהתנדבות את המדרשה ללימודי המחתרות, שעוסקת במתן הדרכה בבתי ספר ולציבור הרחב על תקופת טרום הקמת המדינה. הקים בבית הספר תל חי בחיפה מוזיאון לתולדות תקופת טרום המדינה. עבור תרומתו הרבה לעיר חיפה הוענק לו ב-2015 תואר "יקיר העיר חיפה"

ראם הוא חבר מרכז ליכוד ופועל רבות להנחלת מורשת זאב ז'בוטינסקי ובית"ר לציבור הרחב ובכלל זה דאג להעביר בכנסת את "חוק זאב ז'בוטינסקי".

== ספריו ==
* חיפה בלהבות – תולדות האצ"ל בחיפה
* לא כולם ידעו את שמם – סיפורם של ילדים שהוסתרו בתקופת השואה אצל משפחות נוצריות
* סבא מספר לגל- זיכרונות ילדות אישים מפתח תקווה של שנות ה-40 של המאה שעברה
* הקנטוניסטים – על ילדים יהודים שגויסו לצבא הרוסי במאה ה-19 וה-20
* הפולש – תיאור אישי בהתמודדות עם מחלת הסרטן
* מצבות מספרות בחיפה – תיאור דמויות שונות הקבורות בעיר והשפעתם על ההיסטוריה העירונית והישראלית
* השבויות ממלחמת השחרור – קורותיהן של כמאה נשים שנפלו בשבי הירדנים במלחמת השחרור
* אוצר הטמפלרים האבוד – רומן לבני הנעורים על אוצר דמיוני קדום והחיפוש אחריו
* הגיבורה מהפלמ"ח – רומן לבני הנעורים על חברת פלמ"ח וקורותיה בימי טרום והקמת המדינה
* הטנק עולה – אסופת סיפורים קצרים לבני הנעורים
* מצבות מספרות באם המושבות – סיפורם של ראשוני פתח התקווה
* ממעמקים - רומן לבני הנעורים על לוחמי מלחמת השחרור
* הספיטפייר האדום - רומן לבני הנעורים על מטוס אחד וחבורה נחושה של טייסים וטייסות שכנגד כל הסיכויים היו הזרוע האווירית של צה"ל במלחמת השחרור
* התרופה – רומן לבני הנעורים המתארת את הדרך למציאת תרופה למחלת הסרטן

== קישורים חיצוניים ==
* [https://www.youtube.com/watch?v=w7bhrpKtaN0&feature=youtu.be סרטון על שמעון ראם יקיר העיר חיפה]
* [https://www.haifa.muni.il/CityHall/The-City-Secretary/Lists/List1/DispForm.aspx?ID=6 שמעון ראם יקיר העיר חיפה באתר עריית חיפה]
* 

קטגוריה:שליחי הסוכנות היהודית
קטגוריה:בוגרי ישיבת הדרום
קטגוריה:ישראלים שנולדו ב-1940
קטגוריה:יקירי חיפה
קלרה מאנס

קלרה מאנס (באנגלית: Clara Mannes; 12 בדצמבר 1869 בברסלאו - 16 במרץ 1948 בניו יורק) הייתה מוזיקאית ומורה למוזיקה אמריקאית ילידת גרמניה. היא ואחיה פרנק דאמרוש לימדו גם בבית ספר לבנות במנהטן. עם בעלה, דייוויד מאנס, ייסדה בשנת 1916 את בית ספר מאנס למוזיקה.

מאנס נולדה בברסלאו (כיום ורוצלב, פולין) אמה, הלן פון היימבורג, הייתה בעברה זמרת אופרה, ואביה היה המנצח לאופולד דאמרוש. אחיה היו המנצחים פרנק דאמרוש ו-וולטר דאמרוש. הוריה היו לותרנים (סבה מצד אביה היה יהודי).
 
ילדיה של קלרה ממאנס היו המוזיקאי לאופולד מאנס והסופרת מריה מאנס.

==קישורים חיצוניים==

==הערות שוליים==

קטגוריה:אמריקאיות ממוצא גרמני
קטגוריה:מוזיקאים אמריקאים
קטגוריה:מורים למוזיקה באמריקה
קטגוריה:משפחת דאמרוש
קטגוריה:משפחת מאנס
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1948
קטגוריה:אמריקאים שנפטרו ב-1948
פרנק דאמרוש

פרנק דאמרוש
פרנק היינו דאמרוש (באנגלית: Frank Heino Damrosch 22 ביוני 1859 - 22 באוקטובר 1937) היה מנצח ומורה למוזיקה אמריקאי. בשנת 1905, ייסד דאמרוש את מכון ניו יורק לאמנות המוזיקה, שהיה בהמשך לג'וליארד.

== חייו ==
=== לימודים ===
דאמרוש נולד בברסלאו, שלזיה, בן להלן פון היימבורג, לשעבר זמרת אופרה, והמנצח לאופולד דאמרוש. הוא היגר לארצות הברית עם אביו, אחיו, המנצח וולטר דאמרוש, ואחותו, הפסנתרנית והמורה למוזיקה קלרה מאנס, בשנת 1871. הוריו היו לותרנים (סבו מצד אביו היה יהודי).

דאמרוש למד מוזיקה בגרמניה אצל דיוניס פרוקנר. בניו יורק למד אצל פרדיננד פון אינטן. כמו כן למד באירופה אצל מוריץ מושקובסקי.

=== קריירה ===
במקור היה בדעתו לצאת לקריירת עסקים, ולשם כך נסע לדנוור, קולורדו, אבל דחף המוזיקה חזק עליו, וב-1884 היה נגן עוגב, מנצח של מועדון המקהלה של דנוור, ומפקח מוזיקה במערכת בתי ספר הציבוריים.

שנים אחדות היה מנצח מקהלה במטרופוליטן אופרה בניו יורק. כמו כן ניצח על "מועדון מנדלסון לשירה"מ-1885 עד 1887. ב-1892 ארגן שיעורי שירה עממיים ולקח חלק חשוב גם בייסוד האגודה לאמנות המוזיקה של ניו יורק.

בשנת 1897 התמנה למפקח על המוזיקה בבתי הספר הציבוריים בניו יורק. ב-1898 החליף פרנק דאמרוש את אחיו וולטר כמנצח אגודת האורטוריה של ניו יורק, שעליה המשיך לנצח עד 1912. במהלך הקריירה שלו, גם לימדו הוא ואחותו קלרה בבית הספר ולטין לבנות במנהטן.

בשנת 1905 ייסד דאמרוש ועמד בראש מכון ניו יורק לאמנות המוזיקה, בתקווה להשיג את איכות ההוראה המקובלת בקונסרבטוריונים של אירופה. ב-1926 התמזג המכון לאמנות המוזיקה עם בית הספר הגבוה ג'וליארד ליצירת מה שמוכר כיום כג'וליארד. בין תלמידיו של דאמרוש היו ויליאם האולנד, שעמד תקופה ממושכת בראש מחלקת המוזיקה באוניברסיטת מישיגן והפסנתרנית ילדת הפלא הייזל סקוט.

דאמרוש מת בניו יורק ב-22 באוקטובר 1937. דאמרוש פארק, חלק ממרכז לינקולן לאמנויות הבמה, נקרא על שם משפחת דאמרוש.

==קישורים חיצוניים==

==הערות שוליים==

קטגוריה:מנצחים אמריקאים
קטגוריה:מורים למוזיקה באמריקה
קטגוריה:משפחת דאמרוש
קטגוריה:אמריקאים שנולדו ב-1859
קטגוריה:אמריקאים שנפטרו ב-1937
לנה ולייטיס

לנה ולייטיס (בליטאית: Lena Valaitis; נולדה ב-7 בספטמבר 1943) היא זמרת ליטאית-גרמנייה.

==ביוגרפיה==
ולייטיס נולדה בקלייפדה שנכבשה באותה עת על ידי גרמניה הנאצית. אביה, ששירת בוורמאכט, נהרג במלחמת העולם השנייה. לאחר המלחמה הגיעה עם אמה כפליטה למערב גרמניה, היא למדה בגימנסיה ליטאית בהס.

היא התחילה את הקריירה המוזיקלית שלה, כשהצטרפה ללהקת האחים פרדריק. בשנת 1970 הם הוציאו אלבום ראשון. באותה שנה הופיעה לראשונה בטלוויזיה בתוכנית מוזיקה בערוץ השידור הציבורי "ZDF".

ב-1976 השתתפה בתחרות הלאומית לייצוג גרמניה באירוויזיון, ובה הגיעה למקום השביעי.

בשנת 1977 שרה את שיר הנושא של הסרט "Der Mädchenkrieg".

היא ייצגה את גרמניה באירוויזיון 1981 עם השיר "ג'וני בלו," וסיימה במקום השני, אחרי השיר הזוכה, Making Your Mind Up, של בריטניה.

בשנת 1992 ניסתה לחזור לאירוויזיון, והשתתפה בתחרות הגמר הלאומית "שיר עבור מאלמה" עבור האירוויזיון 1992 שנערך במאלמה שבשוודיה, אך לא הצליחה במשימה.

היא אם לשני בנים משני בעלים שונים.

==קישורים חיצוניים==

* 

* [https://www.offiziellecharts.de/album-details-106387]

==הערות שוליים==

קטגוריה:משתתפי אירוויזיון 1981
קטגוריה:נציגי גרמניה באירוויזיון
קטגוריה:זמרות ליטאיות
קטגוריה:מהגרות לגרמניה
קטגוריה:מהגרים לגרמניה
קטגוריה:ילידות 1943
קטגוריה:זמרות פופ גרמניות
הבחירות לנשיאות צרפת 2002

הבחירות לנשיאות צרפת 2002 (בצרפתית: Élection présidentielle française de 2002) היו מערכת הבחירות לנשיאות צרפת השמינית בתקופת הרפובליקה הצרפתית החמישית, ובמהלכן התמודדו בסיבוב השני הנשיא המכהן ז'אק שיראק כנגד ז'אן-מארי לה פן. המנצח היה הנשיא שיראק, שזכה בסיבוב השני שנערך ב-5 במאי 2002. מערכת בחירות זו משכה תשומת לב ציבורית בינלאומית בולטת, לאור התמודדותו של לה-פן, אשר נחשב למועמד קיצוני במיוחד. אלו היו הבחירות הראשונות בצרפת בהן הנשיא נבחר לקדנציה של חמש שנים במקום שבע שנים. 
==הסיבוב הראשון==
16 מועמדים התחרו בסיבוב הראשון. זה היה מספר שיא של מועמדים, מספר השיא הקודם של מועמדים היה 12, בשנת 1974, כאשר ואלרי ז'יסקר ד'אסטן זכה בתפקיד. בפברואר 2002 הודיע ראש ממשלת צרפת הפופולרי ליונל ז'וספן, מהמפלגה הסוציאליסטית, שיציג את מועמדותו לנשיאות.

הציפיות בתחילת מערכת הבחירות היו כי שיראק (שזכה ב-19.88% מהקולות) יתמודד בסיבוב השני אל מול ליונל ז'וספן. במפתיע ובניגוד למרבית הסקרים, סיים ז'וספן רק במקום השלישי בסיבוב הראשון אחרי לה-פן שזכה ב-16.86% מהקולות. התמיכה בז'וספן הסתכמה ב-16.18%, ו-33% ממצביעי השמאל העדיפו לפזר את קולותיהם בין מועמדים שונים. 
==הסיבוב השני==
בעקבות עליית ז'אן-מארי לה פן לסיבוב השני, עורר סערה רוז'ה קוקרמן נשיא קריף, ארגון הגג של יהדות צרפת, שאמר בריאיון לעיתון הארץ: "צריך להודות שיש כרגע אינטרס משותף ליהודים ולימין הקיצוני". ושבהצלחת לה פן יש "מסר למוסלמים שיישבו בשקט". שבוע אחר כך חזר בו ואמר לעיתון "לה מונד" שדבריו סולפו, וייחס זאת לבעיות תרגום.

הקמפיין של שיראק התמקד בעיקר בכלכלה החזקה בצרפת. בתחילת מערכת הבחירות השיח הציבורי סבב סביב הפשיעה בקרב צעירים, במיוחד בקרב מהגרים. 

לבסוף שיראק ניצח ברוב של כ-82% בסיבוב השני על מול 18% תמיכה בלה-פן - הפער הגדול ביותר מבין כל מערכות הבחירות בצרפת. 

==קישורים חיצוניים==

==הערות שוליים==

2002
קטגוריה:2002 בפוליטיקה
קטגוריה:2002 בצרפת
משטרת התיירות (סדרת טלוויזיה)

משטרת התיירות (ברוסית: Туристическая полиция) הוא שמה של סדרת דרמה קומית-סאטירית רוסית. פרקי הסדרה שודרו בערוץ הטלוויזיה ערוץ שישי מפברואר 2019, העוקבת אחר מעלליהם של שוטרי מחלקת משטרת התיירות של עיר הנופש סוצ'י, שבדרום רוסיה, לחופי הים השחור.
==תקציר עלילת הסדרה==
לרה היא שוטרת במשטרת התיירות של סוצ'י, אך שואפת לעסוק בחקירת פשעים חמורים, אלא שמקרים כאלה הם נדירים במשטרת התיירות כמו גם העדר מצב רוח טוב אצל מפקד המחלקה. בניסיונה לעלות בסולם הדרגות המשטרתי היא נתקלת בשלל סיטואציות מבדחות, הייחודיים לעיר נופש כמו סוצ'י.
== דמויות ==
* אנסטסיה יבלייבה - לרה, שוטרת
* מיכאיל בשקאטוב - עבריין שמאוהב בלרה

== קישורים חיצוניים ==

*[https://www.kinopoisk.ru/series/1234877/ "משטרת התיירות"] באתר Kinopoisk.ru

קטגוריה:תוכניות טלוויזיה סאטיריות
קטגוריה:משטרת רוסיה בתרבות ובאמנות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות בסוצ'י
גבעת ציון

גבעת ציון (בהולנדית: Zions Hill; ידוע גם בשמו הקודם שערי גהינם, Hell's Gate), הוא כפר באי סאבא הנמצא בהולנד הקריבית.

== היסטוריה ==
שערי גהינם הפכה באופן רשמי ל'גבעת ציון' לאחר שלחצים מהכנסייה הכריחו את מושלי האי לשנות את השם. למרות זאת, השם 'שערי גהינם' עדיין קיים בפי תושבי סאבא המקומיים ובפי תיירים המבקרים בו.

== מקומות מרכזיים ==
=== סקירה כללית ===
בשערי גיהנם מצויה כנסיית רוזארי הקדושה, מבנה אבן משנת 1962, וכן מרכז קהילתי שבו תיירים יכולים לרכוש מוצרים כגון תחרה סבאית, הנקראת גם תחרה ספרדית, ורום סבאי מתובל בחזקה המיוצר במקום.

=== שערי גיהנם ===
בשערי גיהנם התחתית נמצא גם מכרה גופרית שאינו פעיל, בו תיירים יכולים לבקר בזהירות.
בשערי גהינם מתחיל גם 'שביל קריספין'. אורכו כשעתיים הליכה, והמטייל בו נחשף לשלל מראות של אבני יהלום ושל קו החוף הסאבאי.

שערי גהינם נמצאת כ-300 מטר מעל פני הים.

== תחבורה ==
שערי גהינם הוא היישוב הקרוב ביותר לנמל התעופה של האי סאבא, נמל התעופה המסחרי הקטן בעולם.

==קישורים חיצוניים==

קטגוריה:ממלכת ארצות השפלה: יישובים
קטגוריה:סאבא
קובה: אנטומיה של מהפכה

קובה: אנטומיה של מהפכה הוא ספר שנכתב על ידי פול סוויזי וליאו הוברמן, צמד כלכלנים מרקסיסטיים, אודות המהפכה הקובנית ב-1959 והאירועים שהתרחשו בשנתיים הראשונות שלה.

== תיאור הספר ==
החלק הראשון של הספר מתאר את הרקע למהפכה הקובנית: עושרה של קובה והעוני של העם הקובני תחת השלטון המושחת של הרודן פולחנסיו בטיסטה שנתמך על ידי ארצות הברית.

החלק השני מתאר את המהפכה הקובנית עצמה, מההתקפות על צבאו של בטיסטה ועד להפלת שלטונו ב-1959.

החלק השלישי מתאר את הרפורמות הסוציאליסטיות בשירותי החינוך, הבריאות ושאר השירותים הציבוריים שקידם משטרו של פידל קסטרו בקובה בשנתיים הראשונות של המהפכה, ואת הקמת הקואופרטיבים החקלאיים ומוסדות הביצוע של הרפורמות: הראשון, המכון הלאומי לרפורמה אגררית, שתפקידו היה לספק שירותי חינוך, בריאות, שיכון, אשראי ופיתוח חקלאי בכפרים. השני, המכון הלאומי לחיסכון ולשיכון, שתפקידו היה תכנון ובניית שיכוני דיור בערים.

הספר מתאר גם את מצבה הכלכלי הקשה של קובה, תלותה בייצוא קני סוכר והיחס העוין כלפיה בעולם, על אף שבתקופה זו עדיין לא הוטל האמברגו על קובה ויחסיה עם ארצות הברית עדיין נחשבו לטובים. הספר עוסק גם באפשרויות שניצבו בפני קובה ובהגדרת המצב בה כסוציאליזם או קומוניזם - בתקופה שלאחר המהפכה, לא היה ברור שקסטרו מוביל את המדינה למשטר קומוניסטי.

כותבי הספר הם תומכים נלהבים במהפכה הקובנית וברפורמות שביצע קסטרו באותן שנים.

==קישורים חיצוניים==
<div class="mw-content-ltr">
* [https://monthlyreviewarchives.org/index.php/mr/article/view/MR-012-03-04-1960-07-08_1 Cuba: Anatomy of a Revolution], monthlyrevie
* [https://www.goodreads.com/book/show/686723.Cuba Cuba: Anatomy of a Revolution],goodreads
</div>

קטגוריה:קובה: היסטוריה
קטגוריה:המהפכה הקובנית
תיילוקוסמיים

תיילוקוסמיים (שם מדעי: Thylacosmilidae) היא משפחה של יונקי כיס נכחדים בני הסדרה ספרסודונטה ממוצא נאוטרופי ששלטו בנופי אמריקה הדרומית בין תחילת המיוקן עד לסוף הפליוקן לפני 3–21 מיליון שנה מהיום.

בני משפחה זו נראו דומים מעט לחתולים השנחרבים שהיו בעלי ניבי חרב כמותם. עם זאת מבדיקה של מבנה השלד נראה שהם היו קרובים יותר לקנגורו ולוומבט מלחתולים. הם מילאו את גומחת טורפי-העל של אמריקה הדרומית לצד עופות האימה וניזונו בעזרת ניביהם הגדולים בעלי הנדנים מטרף גדול ואיטי כמו המקרוקניה. בשביל לנשוך בעוצמה הם השתמשו בשרירי צוואר גדולים מאוד.

הם נכחדו לאחר ההחלפה האמריקאית הגדולה אשר הביאה לאמריקה טורפים מפותחים יותר כמו הסמילודון או דוביים גדולים ומיני טרף מהירים מדי. כמו כן ייתכן שהם נפגעו מהידלדלות הטרף הטבעי שלהם שאולי נכחד.

==סוגים==
* אנכליסיכטיס (Anachlysictis)
* Patagosmilus
* תיילקוסמילוס (Thylacosmilus)

==קישורים חיצוניים==

*
קטגוריה:טקסונים שהתפתחו במיוקן
הסכם פונטנבלו (1814)

התפטרותו של נפוליאון בפונטנבלו
הסכם פונטנבלו (1814) היה הסכם שנחתם בפונטנבלו, צרפת, ב-11 באפריל 1814, בין נפוליאון בונפרטה לבין נציגים מיופי כוח ממדינות המעצמות אשר לחמו נגדו במסגרת המלחמות הנפוליאוניות – האימפריה האוסטרית, האימפריה הרוסית ופרוסיה, לפיו יוגלה נפוליאון לאי אלבה. ההסכם אושר על ידי נפוליאון ב-13 באפריל, וסיים את תקופת שלטונו כשליט צרפת.

לאחר שנפוליאון התפטר, כוחות הקואליציה השישית החזירו את שושלת בית בורבון לשלוט בצרפת תחת לואי השמונה עשר, מלך צרפת, במה שנקרא הרסטורציה הבורבונית.

==קישורים חיצוניים==

==הערות שוליים==

פונטנבלו (1814)
פונטנבלו (1814)
פונטנבלו (1814)
פונטנבלו (1814)
משימה סוף

משימה סוף (באנגלית: Barely Lethal) הוא סרט קומדיה ופעולה אמריקאי משנת 2015 בכיכובם של היילי סטיינפלד, תומאס מאן, סופי טרנר, דאב קמרון, ג'סיקה אלבה וסמואל ל. ג'קסון.

עלילת הסרט סובבת סביב מייגן וולש, נערה יתומה שאומנה להיות סוכנת מיוחדת, אך רוצה לחיות חיים רגילים, בורחת מן הבסיס ומתחפשת לתלמידת תיכון רגילה.

הסרט יצא לאקרנים ב-30 באפריל 2015, ויצא כ-VOD ב-29 במאי 2015.

==עלילת הסרט==
קבוצת יתומות צעירות לומדות באקדמיית "פרסקוט", אקדמיה צבאית סודית שבה הן מתאמנות להיות מרגלות ומתנקשות. סוכנת 83 היא הסוכנות המוכשרת ביותר באקדמיה, מה שגורם לסוכנת 84 לקנא בה. עם זאת, סוכנת 83 לא אוהבת את חייה באקדמיה, ומקווה לחיות חיים רגילים.

כששתי הסוכנות רודפות אחרי ויקטוריה נוקס, סוחרת נשק ממולחת, סוכנת 83 מנצלת את ההזדמנות ובורחת. היא מתחפשת לסטודנטית קנדית בשם מייגן וולש ומגיעה לבית משפחת לארסון כחלק מתוכנית חילופי סטודנטים.

וולש לומדת עם הזמן שהתיכון יכול להיות גם אכזר, אבל בסוף מוצאת אהבה.

==שחקנים==
*היילי סטיינפלד - מייגן וולש/סוכנת 83
*סופי טרנר - הת'ר/סוכנת 84
*ג'סיקה אלבה - ויקטוריה נוקס/סוכנת 01
*סמואל ל. ג'קסון - הארדמן
*דאב קמרון - ליז לארסון
*תומאס מאן - רוג'ר מרכוס
*רוב היבל - מר מרכוס
*טובי סבסטיאן - קאש פנטון
*גבריאל באסו - גוץ'
*ג'יימי קינג - אנליסט נייט
*רייצ'ל האריס - גברת לארסון
*ג'ייסון דרוקר - פארקר לארסון
*אלכסנדרה קרוסני - סינדי
*אמה הולזר - דונה
*דן פוגלר - מר דרום
*סטיב או - פדרו

==הפקה==
הסרט צולם באטלנטה שבג'ורג'יה, וצילומיו נגמרו בדצמבר 2013.

==קישורים חיצוניים==
* 

==הערות שוליים==
ג'ון מייסון ניל

ג'ון מייסון ניל (באנגלית: John Mason Neale; 24 בינואר 1818 - 6 באוגוסט 1866) היה סופר וכומר אנגלי.

==ביוגרפיה==
ג'ון מייסון ניל נולד בערך בשנת 1818 בלונדון למשפחת כמרים. הוא למד בטריניטי קולג' והצטיין בלימודים קלאסיים. לאור בעיות בלימודי מתמטיקה הוא לא קיבל תעודת הצטיינות.

בגיל 22 הוא קיבל תפקיד כומר בקיימברידג'. ג'ון מייסון ניל התעניין בתנועה האוקספורדית שהייתה קשורה לתנועת התחייה הגותית. בשנת 1842 הוא הוסמך לכמורה. בעקבות המחלה הוא נסע למדיירה ובשנת 1846 חזר ללונדון.

בשנת 1854 ג'ון מייסון ניל היה בין מקימי "ארגון מרגריטה הקדושה", מסדר נשי לטיפול בחולים. הוא נחשד בהיותו סוכן של הכנסייה הקתולית וספג איומים על חייו. למרות זאת, הארגון שהקים המשיך להתקיים ואף הליח להרחיב את פעילותו. 

ג'יון מייסון ניל תרגם לאנגלית מספר מזמורים מלטינית ויוונית. בסך הכל הוא תרגם 63 מזמורים. בין המזמורים הפופולריים ניתן לציין בוא, בוא עמנואל.

==קישורים חיצוניים==

* [http://anglicanhistory.org/neale/ רשימת עבודות של ג'ון ניל]
* [https://web.archive.org/web/20101220001402/http://www.hymntime.com/tch/bio/bio.htm קורות חיים]

קטגוריה:כמרים בריטים
קטגוריה:סופרים בריטים
קטגוריה:בוגרי אוניברסיטת קיימברידג'
קטגוריה:בריטים שנולדו ב-1818
קטגוריה:בריטים שנפטרו ב-1866